นักลงทุนหันมอง Put DW มากขึ้นหลังหุ้นร่วงต่อเนื่อง
นักลงทุนยังคงให้ความสนใจ SET50 DW ต่อเนื่องจากการที่ดัชนีหลักทรัพย์อ้างอิงเคลื่อนไหวผันผวนในกรอบจำกัด ส่งผลให้นักลงทุนเลือก DW ที่ตอบสนองต่อการเปลี่ยนแปลงของดัชนีหลักทรัพย์อ้างอิงได้ดี (highly responsive)
10 ส.ค. 2558

บล.แมคควอรี กล่าวว่า นักลงทุนยังคงให้ความสนใจ SET50 DW ต่อเนื่องจากการที่ดัชนีหลักทรัพย์อ้างอิงเคลื่อนไหวผันผวนในกรอบจำกัด ส่งผลให้นักลงทุนเลือก DW ที่ตอบสนองต่อการเปลี่ยนแปลงของดัชนีหลักทรัพย์อ้างอิงได้ดี (highly responsive) โดยมีแรงเทรดสลับทั้ง Call และ Put ตัวอย่างเช่น S5028C1510A และ S5028P1508A เป็นต้น
และส่วนใหญ่ยังเป็นการเทรดระยะสั้นเนื่องจากทิศทางตลาดยังไม่แน่นอน ส่วนทางด้าน DW บนหุ้นรายตัว มีแรงซื้อขายใน Put DW มากขึ้นในหุ้นกลุ่มหลักๆ เช่น กลุ่มพลังงาน เทคโนโลยี และธนาคาร ตัวอย่าง DW28 ที่ได้รับความสนใจ เช่น PTT28P1511A  SCB28P1602A KBAN28P1511A และ ADVA28P1511A เป็นต้น
ทั้งนี้ มีแรงซื้อ Call DW ในหุ้นธนาคารและพลังงานเข้ามาในช่วงสิ้นวัน โดยข้อมูลการซื้อขาย DW28 ระบุว่านักลงทุนซื้อสุทธิ KBAN28C1511A 2.5 ล้านหน่วย KTB28C1512A 1.0 ล้านหน่วย และ PTTE28P1602A 1.0 ล้านหน่วย เป็นต้น ขณะที่แรงขายสุทธิ กระจายในหลายกลุ่มหลักทรัพย์ เช่น IRPC28C1509A 2.1 ล้านหน่วย ITD28C1512A 2.0 ล้านหน่วย รวมทั้งมีแรงขายทำกำไรใน Put DW เช่น PTT28P1511A 2.0 ล้านหน่วย
ส่วน DW ที่สามารถบวกสวนทิศทางตลาดได้อย่างโดดเด่นได้แก่ Call DW บนหุ้น WHA หลังหุ้นอ้างอิงปิดตลาด +4.2% ส่งผลให้ WHA28C1512A +12.5%  จาก Effective gearing ประมาณ 3.2 เท่า ขณะที่ Call DW ส่วนใหญ่เคลื่อนไหวในกรอบแคบตามหุ้นอ้างอิง ทั้งนี้ SET50 Put ปรับตัวขึ้นเช่นกัน โดย S5028P1509B +1.2% S5028P1508A +0.7% ขณะที่ดัชนีราคา SET50 Index ปรับตัวลง -0.2%  และสัญญาซื้อขายล่วงหน้า S50U15 ปิด -0.7% ตามลำดับ
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover)   24,672.75 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  741.08 ล้านบาท
คิดเป็น 3.0%  